
Kors i himlen 

Af Thomas Brisson Jørgensen 

Et fænomen man ikke hører meget til nu om dage, men som stadig af og til kan opleves, er de såkaldte „himmel-kors". 
Himmel-kors kan opstå på flere forskellige måder, men ofte på grund af en kombination af op til flere halo-effekter 
og/eller skyformationer, der formår at bevare en fast „form" længe nok til, at de, der observerer det, opfatter det som 
værende nærmest et objekt. Der findes mange kendte beretninger om fænomenet (eller fænomenerne) op igennem 
historien, og himmel-kors er blevet tilegnet meget forskellige værdier, alt efter hvordan lokal- og verdenssituationen 
har været på observationstidspunktet. I Danmark har der også været flere af disse observationer, og jeg vil belyse et 
par tilfælde fra det 20. århundrede i denne artikel, og desuden søge at forklare dem. 

Min hovedinteresse for himmel-kors ligger dog ikke inden for det naturvidenskabelige område, men bygger mere på de 
mytiske, religiøse og sociale faktorer, der er knyttet til observationerne af dem. Og lige præcis i Danmark, kan himmel¬ 
kors have spillet en langt større rolle, end de fleste er klar over. 


Kors og krige 

Først og fremmest skal det pointeres, at kors jo som udgangspunkt har en noget 
større (positiv) symbolsk værdi for kristne nationer, end de eksempelvis har i det 
meste af mellem-og fjernøsten. Derfor er der utvivlsomt mange eksempler 
igennem tiden - og naturligvis især før kristendommens udbredelse - på 
himmelkors, der ikke er blevet tillagt specielt stor betydning, og måske derfor 
heller ikke er blevet dokumenteret for eftertiden. Ligeledes er det klart, at i takt 
med kristendommens svindende indflydelse på folks liv nu om dage, ihvertfald 
her i landet, så er tilbøjeligheden til at tænke dybere over den slags fænomener, 
blevet gradvist mindre. Men fra tiden op til, og lige efter 2. Verdenskrig, kan 
man endnu finde avisartikler og notitser om observationer af kors på himlen, der 
blev fortolket som tegn fra oven. Lige efter krigen, florerede der sågar også en 
populær idé om, at Dannebrog og dets oprindelseshistorie - der beskriver 
hvordan flaget dalede ned fra himlen, under slaget ved Lyndanisse i 1219 - i 
virkeligheden var inspireret af et himmelkors-fænomen. 

Hypotesen om, at det dalende Dannebrog kunne have været et 
himmelfænomen, blev udbredt i kølvandet på oberstløjtnant Helge 
Bruhns Dannebrog og Danske Faner Gennem Tiderne fra 1949. Bruhn henviser i 
bogen til en artikel af Pastor L.P. Fabricius fra 1941, hvori sidstnævnte 
fremhæver en episode fra den Iberiske Halvø i år 1217 - blot to år før 
Dannebrog efter sigende dalede ned fra himlen i Estland: Her fandt et afgørende 
slag sted ved Slottet Alcazar mellem grupper af kristne og mauriske krigere. Midt 

i kampens hede dukkede et gyldent kors pludselig op på himlen, fremhævet af en hvid baggrund (svarende til de 
pavelige farver). Yderligere interessant, i denne sammenhæng, er, at der på ovennævnte tidspunkt var en direkte 
forbindelse mellem Danmark og Den Iberiske Halvø, eftersom Valdemar Sejr kort forinden var blevet gift med den 
portugisiske prinsesse Berengaria. Historien om korset ved Alcazar må derfor formodes, at have været kendt af den 
danske konge allerede inden slaget ved Lyndanisse. 

Helge Bruhn nævner også et smålandsk sagn fra 1700-tallet, opdaget i 1940, der omhandler en episode fra Erik den 
Helliges korstog til Finland i år 1157. Før slaget blev der angiveligt observeret et gyldent kors, der i dette tilfælde 
fremtonede sig på en klar blå himmel. Denne farvekombination svarer sjovt nok nøjagtigt til det svenske flag, der dog 
først blev officielt mange år efter, i 1906 (og som menes at have været inspireret primært af det svenske våbenskjold). 
Der findes derudover også et gammelt engelsk sagn, om slaget ved Lyndanisse, der decideret beskriver korset på 
himlen som et himmeltegn, hvilket viser at sammenkædningen har været forholdsvis udbredt, også uden for landets 
grænser. 

I lys af alt dette, virker det derfor plausibelt, at himmelkors har dannet grundlag - eller været en inspiration - for ikke 
bare Dannebrog, men også andre flag, der igennem tiden har været prydet af korset. 



Slaget ved Lyndanisse (i dag Tallin) 
i 1219. 

Efter loftmaleri af professor Kresten Iversen 





Himmel-kors i nyere tid 

Himmel-kors har således i mange århundreder været opfattet som klare tegn til 
troende kristne, og i de tilfælde at de har vist sig i forbindelse med krige, har de 
derfor også kunne bruges til at rationalisere og retfærdiggøre diverse 
tvivlsomme handlinger i guds navn. Men der er også eksempler på, at de er 
blevet fortolket i et mere fredeligt lys. I Aftenbladet for 27. marts 1946, berettes 
således, om en observation af et himmel-kors, der opstod i forbindelse med et 
kraftigt nordlys. 

De fleste notitser og artikler om himmel-kors, jeg indtil videre har fundet i min 
søgning, er dog fra før krigen. I Kristeligt Dagblad, onsdag d. 11. juni 1941, 
nævnes en observation indeberettet af en gruppe rejsende, der to dage forinden 
var på vej fra Næstved til Køge. Lige efter solnedgang begyndte et ildrødt og 
skarpt aftegnet kors langsomt at stige til vejrs, til det til sidst fyldte hele den 
vestlige himmel. Ifølge avisen står denne rapport ikke alene, da der til flere 
lokalaviser indløb beretninger om samme episode. 

I forbindelse med ovenstående observation, forsøger mag. scient E. Hovmøller 
fra Meteorologisk Institut et par uger senere (d. 27. juni) i samme avis, at 
oplyse læserne om diverse himmelfænomener - herunder himmel-kors - og 
deres mulige, naturlige forklaringer. Dette kan måske virke pudsigt, når man 
tænker på Kristeligt Dagblads religiøse grundlag, men på den anden side. 


Ef lysende Kors 
paa Himlen 

Frtfmt fOI ATTBJniX.ADBT •i- 

(»Hil.- 

K ort Itr el hraftigl Nordlye I Al¬ 
les begynd le al vim sih. opdan«* 
des «n lille red Plet paa den nord 
esillge Himntel. tiellen udviklede 
sig hurligl III el dybrodl Kors, lersi 
kom den lodrette Arm og saa den 
vandretle. Cn Kvinde log Korui 
som Tegn paa, at den virkelige Pred 
nu var ved at vsre Inde. 


Himmel-kors kan tillægges meget 
forskellig betydning, alt efter den 
historiske og sociale kontekst de 
optræder i (Aftenbladet, 27. marts 
1946) 

hvorfor skulle vorherre ikke netop arbejde inden for naturens egne love, når han selv har skabt dem. Hvorom alting er, 
så argumenteres der i artiklen for, at korset fra 9. juni 1941 til dels bestod af en solsøjle. 

En solsøjle er et halo-fænomen, der netop oftest ses ved solnedgang eller solopgang, når solen befinder sig tættest på 
horisonten. Søjle-effekten kommer af, at sollyset rammer små prismeformede (sekskantede) iskrystaller i de højere 
skylag, og i nogle tilfælde kan dette altså få strålerne til at ligne en vertikal søjle, der skyder langt op i himlen. Solsøjler 
har som oftest et rødligt skær. _ 

For så vidt den vertikale del af „korset". Men hvad mener magister 
Hovmøller om den horisontale? I de fleste tilfælde ville en horisontalring 
kunne være en forklaring. En horisontalring er en farveløs ring der udgår 
fra området omkring solen, i samme højde som denne, og til hver sin side. 
En horisontalring kan strække sig langt over himlen, og det er også i 
denne forbindelse man nogengange kan iagttage bisole, der kan ligge sig 
på langs af ringen. Solen vil i dette tilfælde udgøre midten af „korset". Men 
dette kan ikke have været tilfældet i det omtalte kors, da det jo først 
opstod efter solen var gået ned, hvilket udelukker at en horisontalring kan 
have været en del af formationen. Men i en notits fra Sorø Amtstidende, 
om hvad der må antages at have været samme fænomen fra 11. juni 
1941, lyder det: 

„Korset på himlen er ogsaa iagttaget i Slagelse. Tværstregen var dog 



Solsøjle fotograferet i Danmark, 2005. 

TV2 Vejret 

nærmest at se som en sky, men den lodrette linie fremstod meget klart". 

Alt tyder derfor på at det netop var en horisontal sky der spillede ind, og at dens 
timing var så god, at den lige præcis var der, samtidigt med at solsøjlen 
begyndte at blive synlig (i dag ville kondensstriber fra fly endog kunne skabe 
lignende vertikale „skyer"). Hvis ikke det er tilfældet, så må der istedet have 
været tale om et yderst sjældent halo-fænomen, konkluderer Hovmøller. 

Til slut vil jeg give et eksempel på endnu en variant af himmel-kors der har 
været over Danmark. 27. juli 1934 observeredes der nemlig etmåne-kors over 
Nykøbing Falster: 

Observatørerne i ovenstående sag lader til at have været afklarede med, at det 
var skyer, der forårsagede kors-effekten - med månen som baggrund. Men at 
disse skyer skulle have holdt sig i samme position og formet et så skarpt 
aftegnet kors under hele forløbet, lyder alligevel ret utroligt. At det så også 
tilsyneladende skete igen den følgende mandag, denne gang ikke lige så 
afhængigt af månen, kan bestemt have sat tanker i gang hos folk på egnen. Det 
kunne være interessant at se efter i lokalarkiverne, om de lokale rent faktisk 
tillagde dette kors (og dets efternøler) nogen speciel værdi - måske i forbindelse 
med noget, der var sket i området på samme tidspunkt - og om man 
bemærkede nogen sociale ændringer i tiden derefter. 

For selv om alle sager om kors på himlen igennem tiden skulle vise sig at have 
helt jordnære forklaringer, så står vi stadig tilbage med den religiøse og sociale 
effekt, som de har efterladt sig. Kometer, meteorer osv. er også blevet tolket 
som varsler, når de har optrådt, og der er dokumenteret eksempler på social 
panik i flere af disse tilfælde. Himmelkors har dog den ekstra dimension, at de 
kan tolkes som så stærke og bekræftende religiøse symboler. De er derfor mere 
end bare bare et almindeligt himmelfænomen. Og så er det desuden interessant, 
hvordan disse kors ofte har vist sig på så kritiske tidspunkter i historien, som de 
tilsyneladende har - hvad enten de alle har en naturlig forklaring, eller ej. 






Korsets Tegn paa Himlen. 

Mellem Kl. 10 II Søndag Af¬ 
ten obser\’credc8 fra Nykøbing F. 
cii ret ejendommelig Virkning af 
Mnanens Straaler gennem et sløret 
Skyparti. Lodret over Maanen teg¬ 
nede sig et Kors af mægtige Oi- 
mcnsiotiLT og med meget skarpe 
Konturer. Kiiledct butdi sig i en 
Times Tid, og det er observeret 
fra mange Steder. 

Mandag Alten gentog I ænonu- 
nel sig, dog ikke i dtrckic Tilknyt¬ 
ning til Maanen, men nærmest be¬ 
tegnet paa den syd*sydp»tlige Him¬ 
mel. (Igsaa her tegnede sig et 
Kors, skarpt i Konturerne, men I 
betydelig mindre Format end før¬ 
ste Gang. 

Himmel-kors kan vise sig på alle 
tider af døgnet 

Bornholms Tidende, 27.juli, 1934 

Lysene i Aalborg var projektørlys 

Af Ole Henningsen 

Den 11. oktober blev om aftenen ved 21 - 22-tiden observeret cirkelformede lys flyvende rundt på himlen over Aalborg. 
Observationens data blev indrapporteret til SUFOI via www.ufo.dk 


Indberetninger perioden 1/10 - 31/12 2014 

Dato 

Begyndel¬ 

sestidspunkt 

Varighed 

Observationssted 
(postnr. og by) 

Vidner 

Farver 

Bemærkninger 

04.10.14 

22.02 DST 

8-9 min 

2000 Frederiksberg 

? 

orange/rod 

Balloner 
se beretning 

06.10.14 

02.58 DST 

ca. 1-1,5 
sek 

2610 Rodovre 

1 

hvid 

se beretning 

11.10.14 

ca. 21.00-21.30 
DST 

ca. 15 min 

9220 Aalborg Ost 

2 

hvid 

se beretning 


9220 Aalborg Øst > 11 .oktober 2014 

Cirkelformede lys, fra 2 objekter, der cirkler rundt. Pludselige drejninger i modsat retning. Uden lyd. Bevæger sig mod 
hinanden, si vi troede, de ville flyve ind i hinanden, men svævede blot forbi hinanden. 

Svævede på kryds og tværs af hinanden, både I langsom fart og meget hoj fart. Var enige om, at det Ikke var helt 
normal flyvning. Bliver lidt utilpas på et tidspunkt på grund af noget uforklarligt. 



To af de modtagne fotos af projektørernes lyskegler, der forårsagede cirkelformede lys, der 
fløj rundt på aftenhimlen over Aalborg den 11. oktober 2014, og som på nogle virkede 
uforklarlige. David Larsen besluttede sig resolut for at køre ud til Aalborg Portland for at 
dokumentere projektørerne som årsag til lyspletterne på himlen. 

Foto: David Larsen 

Observatørerne beretter altså, at lysene cirklede rundt med pludselige drejninger i modsat retning og uden lyd. De 
svævede på kryds og tværs af hinanden, både langsom fart og meget høj fart. De var enige om, at det ikke var helt 
normal flyvning. Der meldes endvidere om utilpashed på et tidspunkt på grund af noget uforklarligt... 
på Skandinavisk UFO Informations Debatforum på Facebook kommenterede David Larsen, at han efter at have læst den 
offentliggjorte observationsoversigt havde løsningen på denne observation: 

De to lys, der bliver fortalt om, var projektørlys, der kom fra Aalborg Portlands 125 års jubilæumsfest. Jeg så nemlig 
også lysene, der drønede rundt oppe på undersiden af skyerne, og man kunne ikke se selve „lysstrålen", der nogle 
gange kan ses fra projektørlys, måske pga. lysforurening. Jeg har billeder af lysstrålerne, da jeg kørte ud til Portland, 
for kom nemlig i tanke om en kammerat, der skulle til den fest, og tænkte derfor, at andre nok ville „observere" disse 
lys. 

På Debatforum kommenterede Kristian Kops også dette indlæg: 

Jeg besøgte min søster, som bor på Vesterbro, lige inden broen. Hun bor på 3. etage med udsigt ud over Limfjorden, 
og da hendes kæreste skal ud på altanen for at ryge, går jeg med ham for at få lidt luft. Jeg kan overhovedet ikke 
huske, hvad klokken var, men det var mørkt, og jeg var ude på altanen flere gange i løbet af aftenen, hvor jeg så det 
samme. 

To ret store lyspletter på skyerne, der bevæger sig rundt. Ikke voldsomt hurtigt, og ikke i en bestemt retning. Normalt 
ville jeg som det første gætte på, at det var projektører på jorden, der blev brugt i anledning af et eller andet, men det 
så lidt spøjst ud, fordi at der var smådiset, hvor jeg stod, og man ikke rigtig kunne se lyskegler (hvilket man jo ville 
kunne, hvis der var meget fugt i luften), men kun „lyspletterne" på skyerne. Da jeg og min søsters kæreste så bedre 
efter, blev vi dog enige, om at man godt kunne ane et par lyskegler, og at der måtte være mindre diset, der hvor 
projektørene stod. 





















En af SUFOFs vigtige opgave er at indsamle ufo-rapporter. Indsamlingen foregår via SUFOFs hjemmeside, hvor 
observatørernes beretninger offentliggøres. Det er så tanken, at observatørerne senere kan sammenligne deres egen 
iagttagelse med andres observationer, eller evt. få en respons på, hvad der i realiteten kan være observeret. 

Den aktuelle observation og den efterfølgende respons fra årvågne ufo-interesserede på Facebook, hvoraf den ene oven 
i købet har været ude at køre for at finde og dokumentere forklaringen på lyspletterne på undersiden af skylaget over 
Aalborg, er nærmest et skoleeksempel på, hvordan tingene i bedste fald kan forløbe i en sådan 
sag ■ https://www.facebook.eom/qroups/l 12842926337/ 


Nyt fra SUFOl's Fotoafdeling 

Af Ole Henningsen 

Nuuk, Grønland 21. juni 2014 

En længere videosekvens taget i Nuuk, Grønland, den 21. juni 2014 kan ses på YouTube på 
adressen : http://www.youtube.com/watch?v=-IKD5mpYFrO 

erikreimer har delt en video med dig på YouTube 


Her er den uredigeret film ;) 



UFO over Nuuk. 


We observed a UFO above Nuuk on 21/22 Jun. who fiew slowly towards the south 
And then it fIew away from us towards the eastem direction (Google translate) Vi 
observerede et UFO over Nuuk den 21/22 Juni som fløj langsom i retning mod syd. 
Og derefter fløj den fra os i retning mod østlige retning 








Videosekvensen er efterfølgende downloaded fra YouTube af SUFOI's 
Fotoafdeling efter henvendelse fra fotografen og gennemgået grundigt 
rent teknisk på forskellig vis. 

Umiddelbart ser det ud, som om den lille mørke aftegning dels 
bevæger sig og dels skifter i form undervejs bort fra observatøren 
med den lyse aften-/nattehimmel som baggrund. 

Fotoafdelingens bedste bud er en lille varmluftballon, hvis 
opdriftsmateriale er udbrændt og derfor tumler rundt i luften med de 
herskende vindforhold i området. 

Der er imidlertid ikke nok data i kvaliteten af videooptagelsen til at af- 
eller bekræfte denne forklaring, hvorfor sagen p.t. er registreret under kategorien „Utilstrækkelige data". 

Men har læserne adgang til bedre udstyr eller har andre gode forklaringer efter selv at have gennemgået videoen, 
hører SUFOI's Fotoafdeling meget gerne herom pr. mail: Ole Henninqsen 


Kraftige 

(øverst) 


udsnitsforstørrelser fra screenprints 
af scener i videosekvensen. Det ses. 


at formen skifter. 














Løst og facts 

Af Ole Henningsen 


Jeg blev næsten helt religiøs... 



H tur vec He<4gsf)e)te( l Sverige så OdObt^m Sumnes (tenne lysouen. tora qbbihw nmum 

Jeg blev næsten helt religiøs, fortalte Oddbjørn Stamnes fra Selbustrand efter at han den 25. marts 2013 på en fjeldtur 
i det norske havde været vidne til et usædvanligt lysfænomen. 

Det beretter han i avisen adressa.no 28. marts 2013. 

Oddbjørn Stamnes var på snescootertur med en kammerat, da de blev vidne til et naturfænomen, som de aldrig før 
havde set. 

Vi var lige bag Helagsfjellet i Sverige, og vi skulle køre fra Tenndalen i snescooterløjpen, da vi 300 m foran os ser dette 
lys, fortæller han. 

De to mænd var ikke sene til at standse og tage kameraet frem. 

Det var helt mærkeligt, næsten som om man blev helt religiøs. Det var så skarpt, og jeg har aldrig tidligere set noget 
så stærkt. Jeg var usikker på, om folk ville tro, der var noget galt med mit kamera, men vi så det på samme måde, 
som man kan se det på billedet. 

Årsagen tror jeg er dine snepartikler, som svævede i luften, fortæller Stamnes, der sammen med kammeraten så 
lysbuen i næsten 10 min. 

Og Oddbjørn Stamnes er inde på noget af det rigtige, siger meteorolog Bente Marie Wahl fra det norske Meteorologiske 
Institut, der sammen med vagthavende kolleger kiggede på billedet. 

For os ser det ud som et brydningsfænomen og ligner noget i retning af et halofænomen, en såkaldt Parry-bue. 

Den er helt afhængig af, at der er små snekrystaller i luften enten hvirvlet op af lidt vind, eller en høj luftfugtighed, 
siger meteorlogen Bente Marie Wahl til adressa.no . 

Kilde: UFO nr. 2 - 2013 


Spændende himmel over København 



DMI har fået flere fotos, som det du ser ovenfor fanget af Jette Sato. De er alle taget sent søndag eftermiddag i 
Københavns-området, meddeler DMI's Nyhedsbrev 17. oktober 2014 og fortsætter: 






Det bedste bud på, hvad det er, er en hole-punch-cloud: En sky, som et fly har slået hul I. 

Hullet opstår, ved at et fly flyver igennem skyen og spontant danner ispartikler. Skyens underafkølede dråber fryser 
sammen med iskrystallerne, og dette sker på bekostning af den oprindelige sky. Derved dannes det flotte, ofte 
cirkelformede, hul. 

Her kan du se flere billeder fra en tidligere lejlighed: http://www.dnni.dk/nvheder/arkiv/nvheder-2013/7/flv-sloQ-hul-i- 
skv-se-billederne/ 


Så går den vilde fossiljagt 

igen 

Kommenterer Karsten Bomholt, på videnskab.dk efter 
offentliggørelsen af det viste foto af en „alien-knogle" på et foto fra 
overfladen af Mars. 

NASA skriver dog i en meddelelse på deres hjemmeside, at der ikke 
kan være tale om en lårbensknogle. 

Denne Mars-sten ligner måske en lårbensknogle, men 
videnskabsholdet mener, at formen er skabt af erosion fra vind eller 
vand, skriver NASA og fortsætter. 

Hvis der nogensinde har været liv på Mars, så forventer forskerne, at 
det ville være små simple livsformer i form af mikrober. Mars har 
formentlig aldrig haft ilt nok i sin atmosfære til at give liv til mere 
komplekse organismer. Store fossiler er altså ikke 
muligt. http://mars.ipl.nasa.Qov/msl/multimedia/imaqes/?ImaqeID=65 

— 

Artiklen på videnskab.dk med overskriften Rygter: Knogle fra alien 
fundet på Mars afstedkom et hav af kommentarer, hvoraf flere dog 
var så useriøse, at videnskab.dk's redaktion måtte ty til sletning under 
henvisning til bl.a. anstødeligt indhold eller annoncemæssigt indhold. 



NASA's Mars-rover Curiosity har fanget et 
billede af noget, der grangiveligt ligner en 
lårbensknogle, på den røde planet. Alien- 
entusiaster mener som sædvanligt, at det er 
en stærk indikator på liv i rummet. 


Foto: 


NASA/JPL-CaltechMSSS 


http://www.independent.co.uk/news/science/alien-thigh-bone-on- 

mars-excitement-from-alien-hunters-at-evidence-of-extraterrestrial- 

life-9685227.html 

http://www.abovetopsecret.coni/fomm/threadl028025/pgl 



Karsten Bomholts indlæg er dog klart i spyttet og baseret pa facts: 

Hvert af de 6 hjul på Curiosity er 20 tommer (50 cm) brede. På det originale 
billede http://mars.ipl.nasa.aov/msl/multimedia/imaaes/?ImaaeID=6538 kan man tydeligt se 
„dækaftrykkene". Med denne skala er „lårbensknoglen" ikke særlig stor, og desuden er den 
tydeligvis meget flad. 

Corpus Femoris Martia 

„Inden vi får set os om, er de øvrige klippestykker i området også pludselig blevet forvandlet til 
vaskeægte knogler". Der gik dog hele 4 timer og 33 minutter, inden den første meldte sig på 
banen med sin egen private fortolkning af marsklippernes udseende, og nu har den næste meldt 
sig. 

Meget sigende blev den aktuelle historie offentliggjort under overskriften: „UFO watchers find 
Bomholt, bone on Mars after dinosaurs & UFO sightings". 

Konspirationsteorier trives i bedste velgående - især stammer de fra USA. Som regel er det de 
og kloge, som narrer de mindre kloge og tjener tykt på at skrive bøger og holde foredrag, som deres 
formand for ubegavede tilhængere henholdsvis køber i store oplag og strømmer til i hobetal. 

Amatørastronomisk £)anmar/c og Norge kan også følge med. Her er markedet dog ikke så stort som i USA, så i stedet 
Selskab Fyn finder man inspiration i Internettets taknemmelige bundløse skraldespand. De mest ihærdige 

kender således sandheden før alle andre og digter ivrigt videre. 
http://videnskab.dk/kultur-samfund/rvqter-knoqle-fra-alien-fundet-pa- 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


UFO-Mail udgives af Skandinavisk UFO Information. 

